Vzdelávacia jednotka v práci

sociálneho pedagóga a vychovávateľa

**Ďalšie vzdelávanie - kariérny rast odborníkov**

(samotná vzdelávacia aktivita realizovaná SPG, alebo dlhodobá cyklická/systematická odborná príprava formou vzdelávacieho programu/výcviku, ktorú SPG zorganizuje a koordinuje – nemusí pôsobiť ako lektor)

Názov aktivity: Dotazník a diskusia o drogách

Cieľová skupina: 13-15 rokov

CIEĽ: Sprostredkovať informácie o drogách a závislostiach

Obsah/ÚLOHY/kurikulum edukačnej aktivity: Účastníci si samostatne vyplnia dotazník a potom spolu s lektorom (vychovávateľom, soc. pedagógom) formulujú správne odpovede a nakoniec vedú diskusiu o drogách

Dĺžka trvania aktivity: 45 minút

Metódy: Diskusia, rozhovor

Prostriedky: Dotazník, písacie potreby, lektor

Organizačné formy: Individuálna aj skupinová forma, jednorázová forma, deti sedia za lavicami

Metodický postup:

**Úvodná časť:**

Lektor rozdá žiakom dotazníky. Otázky v dotazníku sú formulované tak, aby otvárali diskusiu. V otázkach sú použité aj „chytáky“, aby hra mala dynamiku. Uvádzame „chytáky“ a námety na diskusiu podľa poradia, tak ako sú otázky zostavené v pracovnom hárku.

**Hlavná časť:**

Postup pri jednotlivých otázkach:

1) Lektor čaká, kým niektorý účastník nepovie nejaký druh nelátkovej závislosti, a upozorní, že v otázke je uvedené slovo látky. Snahou tejto otázky je poukázať na všetky látky, ktoré môžu byť zneužívané, vrátane legálnych drog (aj lieky a prírodné produkty). Otázka sa snaží účastníkov upozorniť na široké spektrum zneužívaných substancií.

2) Lektor nechá účastníkov prezentovať všetky názory a potom ich upozorní, že v otázke nie je uvedené kritérium, podľa ktorého určujeme nebezpečnosť drogy. Následne môže s účastníkmi diskutovať o témach: najrozšírenejšia droga, najmodernejšia droga, najrizikovejšie drogy z hľadiska zdravotného postihnutia, droga, na ktorú vzniká najrýchlejšie návyk atď.

3) Snažíme sa, aby účastníci vymenovali čo najviac príčin, a dopĺňame ich názory odbornými informáciami.

4) Otázka je zameraná na postoje k drogám.

5) Správna odpoveď je nie. Tu môže tréner hovoriť s účastníkmi o závislosti ako chronickom psychickom ochorení, na rozvoj ktorého nemá vplyv intelekt. Diskusia môže búrať mýty a predsudky účastníkov.

6) Pri tejto otázke vyzveme účastníkov na hlasovanie

a) možná diskusia na tému profesionálnej pomoci;

b) možná diskusia na tému rozvoja závislosti u mladších rovesníkov alebo žien;

c) možná diskusia na tému pseudospolupatričnosti, ktorá môže človeka ohroziť a priviesť ho k experimentu s drogami;

d) možná diskusia na tému dištancovania od problému drog;

e) možná diskusia na tému pomoci;

f) toto riešenie býva väčšinou kombináciou predchádzajúcich možností.

7) Aj na túto otázku necháme účastníkov hlasovať, následne môžeme diskutovať o rozšírenosti zneužívania jednotlivých typov drog na Slovensku.

8) Spolu s účastníkmi zostavíme niektorú z definícií závislostí.

9) Otázka otvára širokú diskusiu na tému patologického hráčstva.

10) Veľká diskusia sa môže venovať téme legálnych drog.

11) Spolu s účastníkmi aktivity sa snažíme vymenovať čo najviac zdravotných následkov spojených s užívaním drog.

**Záverečná časť:** Sumarizácia získaných poznatkov, odpovedí a následne diskusia

ZOZNAM PRAMEŇOV: Ingrid Hupková – Barbora Kuchárová - Prevencia v praxi 1. - Námety hier a aktivít v prevencii závislostí

PRÍLOHA:

Dotazník o drogách

**1.** Uveďte všetky látky, o ktorých si myslíte, že sú to drogy.

.................................................................................................................

.................................................................................................................

.................................................................................................................

**2.** Napíšte názvy drog, o ktorých sa domnievate, že sú najnebezpečnejšie, určite iba

najviac nebezpečnú drogu.

.................................................................................................................

.................................................................................................................

**3.** Uveďte dôvody, prečo asi ľudia berú drogy.

.................................................................................................................

.................................................................................................................

.................................................................................................................

**4.** Doplňte vetu: Brať drogy je .........................................................................

**5.** Myslíte si, že zneužívanie drog súvisí s rozumovou úrovňou tých, ktorí berú

drogu? Myslíte si, že sú to ľudia duševne zaostalí alebo nejako rozumovo

poškodení? Odpovedzte: **áno – nie – neviem**

**6. Č**o by ste robili, keby vám priateľ/kamarát oznámil, že berie drogy? Vyberte

riešenie, ktoré by vám bolo najbližšie. Môžete uviesť aj svoje vlastné riešenie

a odpoveď doplniť vlastným komentárom:

a) pomohol by som mu sám a snažil by som sa spojiť s nejakým odborníkom;

b) skúsil by som to s ním, aby som zistil, aké to je;

c) pomohol by som mu sám a nikomu by som to nehovoril;

d) nechal by som ho, pretože je to jeho vec;

e) niekam by som to oznámil, pretože nás ohrozuje;

f) zvolil by som iné riešenie - aké

..................................................................................................................

..................................................................................................................

**7.** Na nasledujúce otázky odpovedzte iba áno alebo nie:

Stretli ste sa vo svojom okolí s niekým, kto:

a) pije pravidelne alkohol a má s tým problémy – on sám alebo jeho okolie?

b) čuchá prchavé látky?

c) zneužíva nejaké lieky alebo s nimi na sebe experimentuje?

d) fajčí marihuanu?

e) užíva tzv. tvrdé drogy?

**8.** Napíšte, čo si predstavujete pod pojmom závislosť od drog.

**9.** Uveďte, či a ako môžu byť nebezpečné hry na výherných hracích automatoch.

**10.** Ak sa domnievate, že spoločnosť sa bráni proti niektorým drogám, vymenujte

dôvody, prečo tak robí. Ak si myslíte, že sa nebráni, napíšte, prečo si to myslíte.

**11.** Viete, ako drogy poškodzujú ľudské zdravie – na ktoré orgány záporne pôsobia

a ktoré choroby vyvolávajú?